El 1897 Frederic Francesc IV (1882) succeí al seu pare Frederic Francesc III (1851–97) com l'últim gran duc de Mecklenburg-Schwerin. El 1907 el gran duc va prometre una constitució als seus súbdits. El ducat sempre havia sigut governat mitjançant un sistema feudal, el gran duc dirigia el poder executiu (encara que actuant a través de ministres). El ducat tenia una dieta ("Landtag"), la qual es reunia anualment durant una curta sessió. En altres temps van ser representats per un comitè format pels propietaris dels senyorius dels cavallers ("Rittergüter"), anomenat "Ritterschaft", i el "Landschaft", o burgmestres de certes ciutats. Mecklenburg-Schwerin elegia sis membres al Reichstag. Al suïcidi del seu cosí gran duc Adolf Frederic VI el 23 de febrer de 1918, Frederic Francesc assumí la regència de Mecklenburg-Strelitz. Poc després, el 14 de novembre, va ser forçat a renunciar al tron de Mecklenburg en el curs de la Revolució Alemanya. El gran ducat fou convertit en l'Estat Lliure de Mecklenburg-Schwerin, un estat federat de la República de Weimar.